Tardiivi dyskinesia

**Tardiivi dyskinesia** (TD) (suomeksi "hitaasti kehittyvä liikehäiriö", "pakkoliikeoireyhtymä") on lääkkeiden aiheuttama häiriö tahdosta riippumattoman hermoston ekstrapyramidaaliradassa. Tardiivi dyskinesia usein kehittyy hitaasti alkaen ekstrapyramidaalioireista, mutta se luokitellaan lääkeaineiden aiheuttamaksi liikehäiriöksi (drug-induced movement disorders (DIMDs)). Tardiivi dyskinesia ilmenee aina tahdosta riippumattomina lihastoimintoina, ja näiden myötä myös lihaskireyksinä, jännitystiloina, etenkin kasvo- ja kaulalihaksissa, mutta myös muualla kehossa. Hengenvaarallinen tardiivi dyskinesia aiheuttaa vaikeita pakkoliikkeitä kurkunpäässä ja palleassa. Tyypillisesti ensimmäiset oireet näkyvät suun, kielen tai vartalon lihasten kiemurtelevina pakkoliikkeinä, kasvojen nykimisenä tai vapinana. Ilmiötä kuvataan joskus esim. suun mukeltamisena. Suun, kielen ja nielun pakkoliikkeet voivat aiheuttaa nielemisvaikeuksia eli dysfagiaa. Oireet voivat olla joskus tuskallisia ja nielemisvaikeudet vaarallisia. Jotkut oireista voivat väistyä nukkuessa. TD saattaa myös synnyttää hampaisiin kiillevaurioita.

## Aiheuttajat
Tardiivia dyskinesiaa aiheuttaa etenkin perinteisten eli ensimmäisen polven psykoosilääkkeiden säännöllinen pitkäaikaiskäyttö, mutta myös toisen polven eli epätyypillisten psykoosilääkkeiden käyttö. Jälkimmäisessä tapauksessa riskiä kasvattaa useiden toisen polven psykoosilääkkeiden käyttö samaan aikaan. Häiriö on sitä yleisempi, mitä pidempään lääkitystä on käytetty.

Vain hyvin harva psykoosilääke aiheuttaa kerta-annoksella oireita. Tällöin kyseessä saattaa olla ohimenevä *akuutti dystonia*. Oireilun määrä riippuu myös lääkeannoksesta.

Myös masennuksen hoidossa käytetyt SSRI, SNRI ja NDRI lääkkeet voivat aiheuttaa ekstrapyramidaalioireita ja tardiivia dyskinesiaa. Erityisesti duloksetiini, sertraliini, essitalopraami ja bupropioni ovat masennuksen hoidossa käytettyjä lääkkeitä, jotka voivat aiheuttaa tardiivia dyskinesiaa ja myös Parkinsonin taudin hoidossa käytetyt lääkkeet voivat aiheuttaa tardiivia dyskinesiaa - monien muiden lääkkeiden lisäksi.
On aina tärkeää seurata psykiatriatrisen lääkityksen aloittamisen jälkeen, aiheuttaako lääke ekstrapyramidaalioireita kuten lepovapinaa, jotta tardiivin dyskinesian kehittyminen pysyväksi pakkoliikeoireyhtymäksi voitaisiin estää. 

Mikäli psykiatriatrisen lääkityksen aloittamisen jälkeen aiheutuu ekstrapyramidaalioireita kuten lepovapinaa, on kyseisen lääkkeen käyttö harkittava uudestaan, vaihdettava toiseen tai lopetettava asteittain, hallitusti, jotta tardiivin dyskinesian kehittyminen pysyväksi pakkoliikeoireyhtymäksi voitaisiin estää. 

## Hoito
Tardiivi dyskinesia joko korjautuu hyvin hitaasti lääkityksen lopettamisen jälkeen tai jää joskus pysyväksi. Tardiivi dyskinesia voi olla myös etenevä ja hengenvaarallinen. Oireiden pahenemista voi yrittää lopettamalla tai vaihtamalla sitä aiheuttavaa lääke. Joskus lääkehaittoja myös pidetään kurissa toisella lääkkeellä, samalla kun haitallisen lääkkeen käyttöä jatketaan, mutta lääkehuollon lehtori Alli Puiravan mukaan sellaista ei pitäisi tehdä. Esimerkiksi masennuspotilaan hoidossa tulee olla erityisen varovainen tardiivi dyskinesian hoidossa toisilla lääkkeillä. 

Tardiivi dyskinesiaa voi yrittää hoitaa lääkkeellisesti tetrabenatsiinilla, mutta sen haittavaikutukset on otettava huomioon, ja niitä on seurattava tiiviisti. Tardiivi dyskinesian oireita voidaan lievittää klonatsepaamilla, ja pakkoliikkeitä voidaan hoitaa myös botuliinipistoksin. On tärkeää erottaa tardiivi dyskinesia mm. parkinsonismista, sillä taas sen hoitoon käytetyt lääkkeet - kuten antikolinergit todennäköisesti pahentavat tardiivin dyskinesian oireita, ja voivat näin ollen olla dysfagiasta kärsiville jopa vaarallisia. Erityisesti biperideeniä ei tule käyttää tardiivin dyskinesian hoitoon.

## Katso myös
*Kierokaulaisuus
*Lääkkeiden aiheuttama liikkumispakko
*Pahanlaatuinen neuroleptioireyhtymä
*Tic-liike

## Lähteet
* Therapia Fennica 1974, TF74
* Lääkkeet ja niiden käyttö, Alfering-Olli-Tuomi, SHKS-WSOY 1977
### Viitteet

## Aiheesta muualla
*Terveyskirjasto: Tardiivi dyskinesia